paragraph_text: Kraljevića dinastije Shakya, Siddhartu Gautama, poznatijeg kao Buda, rodila je kraljica Mayadevi, supruga kralja Suddodhana, vladara Kapilavastua, 623. pr. Kr. u slavnim vrtovima Lumbini, dok je na putovala od prijestolnice Tilaurakot svojoj obiteljskoj kući u Devadahi. God. 249. pr. Kr., predani budist, Maurijski car Ašoka, hodočastio je u Lumbini sa svojim učiteljem, Upaguptom, za koju priliku je podignut stup (slika desno), kao što je učinio u mnogim dijelovima Indije, kako bi se obilježio njegov posjet. Natpis na stupu u Lumbiniju ga identificira kao rodno mjesto Bude. Lumbini je bio mjesto hodočašća budista do 15. stoljeća, a njegova rana povijest je dobro dokumentirana u djelima kineskih putopisaca, osobito Fa Hsiena (4. st.) i Hsuan Tsanga (7. st.), koji je opisao hramove, stupe i druge objekte koje su zatekli tu. U ranom 14. stoljeću nepalski kralj Ripu Malla je obilježio svoje hodočašće u obliku dodatnih natpisa na Ašokinom stupu. Razlozi za prestanak hodočašća budističkih vjernika nakon 15. stoljeća i dalje je nejasan. Preostao je samo lokalni kult usredotočen na obožavanje slike Mayadevi iz 4. st. kao hinduističke božice-majke. Budistički hramovi su zapušteni i na kraju pali u ruševine. Ponovno su ga otkrili 1896. godine dr. A. Fiihrer i Khadga Samsher, tada guverner Palpe, koji je otkrio Ašokin stup.